Persoanele testate pentru COVID-19 vor afla rezultatul în timp real prin SMS și e-mail.
Persoanele testate vor afla în timp real rezultatul. Rezultatele se trimit automat din aplicaţie prin SMS şi e-mail persoanelor testate. Buletinele de analiză pozitive se trimit către medicului de familie, pentru a fi luate în evidenţă persoanele în cauză.
De săptămâna viitoare dacă îţi faci testul Covid, primeşti rezultatul în timp real, nu mai aştepţi să te anunţe DSP-ul, oriunde ai face testul, în maximum 24 de ore. Şi medicul tău de familie va primi rezultatele odată cu tine. Este un sistem nou de raportare a testelor, pe care guvernul la făcut după ce a acumulat experineţă în opt luni de epidemie. Iar dacă ai intrat în contact cu persoană infectată, vei fi introdus automat într-o aplicaţie a DSP-ului, care va emite o decizie de carantinare. Cei care îţi colectează datele te asigură că vor fi păstrate şi gestionate în siguranţă şi că vor respecta legea GDPR.